Suchinthana/ta-wikipedia huggingface dataset:
உதய்பூர், மத்தியப் பிரதேசம்

உதய்பூர் (Udaipur) என்பது இந்தியாவின் மத்தியப் பிரதேச மாநிலத்தில் கஞ்ச் பாசோடாவிற்கு அருகிலுள்ள ஒரு நகரமாகும். இது நன்கு பாதுகாக்கப்பட்ட சிவன் கோவிலின் தளமாக உள்ளது. இதனை இந்தியத் தொல்லியல் ஆய்வகம்  தேசிய முக்கியத்துவம் வாய்ந்த நினைவுச்சின்னமாகக் பாதுகாக்கிறது.

வரலாறு 
உதய்பூரின் வரலாறு குறைந்தது ஒன்பதாம் நூற்றாண்டை எட்டுகிறது. ஆனால் அது பரமார மன்னன் உதயாதித்தனின் (சுமார் பொ.ச.1060-87) காலத்தில் பிரபலமடைந்தது. மேலும் அதன் தற்போதைய பெயரைப் பெற்றதாகவும் தெரிகிறது. நகரம், 14 முதல் 16ஆம் நூற்றாண்டுகளில் தொடர்ந்து முக்கியத்துவம் வாய்ந்ததாக இருந்தது. மேலும் வடக்கு-தெற்கு வர்த்தக பாதையில் ஒரு முக்கிய நகரமாகவும் இருந்துள்ளது.

நிலவியல் 
உதய்பூர் 23°54'2"N 78°3'29"E இல் அமைந்துள்ளது.

போக்குவரத்து 
போபாலின் தொடர்வண்டி சந்திப்பில் இருந்து ஜான்சி வழியாக உதய்பூர் கஞ்ச் பாசோடா தொடர் வண்டி நிலையம் மூலமும், தில்லியிலிருந்து 604 கிமீ தூர பேருந்து சேவை மூலம் இணைக்கப்பட்டுள்ளது.

நினைவுச்சின்னங்கள் 

உதய்பூரின் நினைவுச்சின்னங்கள் முதலில் எம்பி கார்டே என்பவரால் ஆய்வு செய்யப்பட்டு குவாலியர் மாநிலத்தின் தொல்லியல் துறையின் அறிக்கைகளில் வெளியிடப்பட்டது. இந்த அறிக்கைகளில் உள்ள தரவு 1952இல் தயாரிக்கப்பட்ட பட்டியலில் தொகுக்கப்பட்டது.

சிவன் கோவில் 

உதய்பூரில் உள்ள மிக முக்கியமான கோயில் சிவனுக்காக அர்ப்பணிக்கப்பட்டுள்ளது. மேலும், இன்று நீலகண்டேசுவரர் என்று அழைக்கப்படுகிறது. இது பதினோராம் நூற்றாண்டின் இரண்டாம் பாதியில் கட்டப்பட்ட பரமார அரசர்களின் எஞ்சியிருக்கும் ஒரே அரச ஆலயமாகும். கிழக்குத் தாழ்வாரத்தில் உள்ள கல்வெட்டு விக்ரம் நாட்காட்டி 1137 அல்லது பொ.ச.1080-81இல் கோயில் கட்டப்பட்டதை பதிவு செய்கிறது. கட்டிடக்கலை ரீதியாக, கோயில் கோபுரம் பூமிஜா அல்லது 'பூமியில் பிறந்தது' என்று அழைக்கப்படும் ஒரு பாணியைச் சேர்ந்தது. இது மால்வா பிராந்தியத்தில் தோன்றிய கோயில் கட்டிட முறையாகும்.

கோவிலின் சிக்கலான சைவ உருவப்படம் தோரியா தீக்சித் என்பவரால் ஆய்வு செய்யப்பட்டுள்ளது.

கோவிலின் நுழைவு மண்டபத்தில் அறுபதுக்கும் மேற்பட்ட பதிவுகள் உள்ளன. இன்னும் முறையான முறையில் ஆய்வு செய்யப்படவில்லை. இவை பரமாரர்களின் காலத்திலிருந்து ஒரு தொடர்ச்சியான வரிசையை உருவாக்குகின்றன. எடுத்துக்காட்டாக, ஒரு கல்வெட்டு 1338இல் உதாலேசுவர கடவுளின் திருவிழாவைப் பற்றி குறிப்பிடுகிறது. அதே ஆண்டு துக்ளக் கல்வெட்டில் கோயில் வளாகத்தில் பள்ளிவாசலொன்று கட்டப்பட்டதைப் பதிவு செய்கிறது.

துக்ளக் ஷாஹி பள்ளிவாசல் 

கோவிலுக்கு நேர் பக்கத்தில் முகமது இப்னு துக்ளக்கின் ஆட்சியின் போது கட்டப்பட்ட ஒரு சிறிய பள்ளிவாசல் உள்ளது. இரு கல்வெட்டுகள் இசுலாமிய நாட்காட்டி 737 , 739 (அதாவது பொ.ச.1336-37, 1338-39 ) இந்த கட்டமைப்பின் கட்டிடத்தை பதிவு செய்கின்றன.

இஸ்லாம் ஷா சூரி பள்ளிவாசல் 
சிவன் கோவிலின் தெற்கே சிறிது தூரத்தில் ஒரு பள்ளிவாசல் உள்ளது. 1549இல் சூர் வம்சத்தின் இஸ்லாம் ஷா காலத்தில் கட்டப்பட்டதற்கான கல்வெட்டு உள்ளது. கல்வெட்டு நேரடியாக மிஹ்ராபின் மீது வைக்கப்பட்டுள்ளது. சூர் ஆட்சியாளர்களின் காலத்தில் தக்காணத்திற்கு வடக்கு-தெற்கு பாதையில் உதய்பூரின் தொடர்ச்சியான முக்கியத்துவத்தை இது காட்டுகிறது. அதன் முக்கியத்துவம் மற்றும் தனித்துவம் இருந்தபோதிலும், அதிகாரிகள் நினைவுச்சின்னத்தை இடிந்து விழும்படி கவனிக்காமல் விட்டுவிட்டனர்.

சான்றுகள் 

Coordinates on Wikidata
மத்தியப் பிரதேச வரலாறு
செமினி

செமினி, (மலாய்: Bandar Semenyih; ஆங்கிலம்: Semenyih; சீனம்: 士毛月); என்பது மலேசியா, சிலாங்கூர் மாநிலத்தில், உலு லங்காட் மாவட்டத்தில் அமைந்து உள்ள ஒரு நகரம்.

காஜாங் நகரின் தென்கிழக்கே 8 கி.மீ. (5 மைல்) தொலைவிலும்; கோலாலம்பூர் மாநகருக்குத் தென்கிழக்கே 28 கி.மீ. (17 மைல்) தொலைவிலும் அமைந்து உள்ளது.

நிலவியல்
செமினியின் சுற்றுப்புறங்கள் மலைப் பாங்கான சூழலைக் கொண்டவை. இந்த நகருக்கு அருகில் உள்ள மிக உயர்ந்த மலை புக்கிட் ஆராங் (Bukit Arang); 560 மீ (1,840 அடி) உயரம் கொண்டது. இயற்கை எழில் சூழ்ந்த பல நீர்வீழ்ச்சிகளுக்கு, செமினி நகரம் பிரபலமானது.

இந்த நகரத்தில் தீக்கோழி வளர்ப்புப் பண்ணை (Ostrich Wonderland Show Farm) மிகவும் பிரபலமானது. காஜாங்-சிரம்பான் நெடுஞ்சாலை மற்றும் காஜாங் சில்க் நெடுஞ்சாலை போன்ற புதிய நெடுஞ்சாலைகள் மூலம் இந்த நகரம் மிகவும் எளிதாக அணுகக்கூடிய நகரமாக விளங்கி வருகிறது.

செமினி எரி உலைத்திட்டம்

2001-ஆம் ஆண்டில், செமினி நகரத்திற்கு புரோகா நகரத்திற்கும் இடையில் 150 கோடி ரிங்கிட் செலவில் எரி உலை கட்டுவதற்கு நடுவண் அரசு திட்டம் வகுத்தது. அந்தத் திட்டம் ஆசியாவிலேயே மிகப்பெரிய எரி உலை திட்டமாகக் கருதப் பட்டது.

அதன் முக்கிய நோக்கம் கோலாலம்பூரின் கழிவுகளை அங்கு கொண்டு வந்து சுத்திகரிப்புச் செய்வது ஆகும். 2003-ஆம் ஆண்டில் செமினி, புரோகா வாழ் மக்கள் ஆலைக் கட்டுமானத்திற்கு எதிராக வழக்கு தொடர்ந்து வெற்றி பெற்றார்கள். மலேசிய வரலாற்றில் அது ஒரு முக்கிய நிகழ்ச்சியாகக் கருதப் படுகிறது.

2005-ஆம் ஆண்டு தொடக்கத்தில் நீதிமன்றம் தற்காலிகமாகத் ஒரு தடை உத்தரவைப் பிறப்பித்தது. அந்த வகையில் பொது மக்கள் வெற்றி பெற்றார்கள். இருப்பினும் அந்த ஆலையின் கட்டுமானத்திற்கு அதிகம் செலவாகும் என்பதால் அந்தக் கட்டுமானம் நிறுத்தப்பட்டதாக அரசாங்கம் அறிவித்தது.

புரோகா மலை

செமினி நகரத்திற்கு மிக அருகில் புரோகா மலை உள்ளது. மலேசியா தித்திவாங்சா மலைத்தொடரின் விளிம்பில் இந்த நகரம் அமைந்து உள்ளது. இந்த நகரம் வெப்பமண்டல மழைக்காடுகளும் பசுமையான மலைகளாலும் சூழப்பட்டு உள்ளது.

அவற்றில் மிக முக்கியமானது புரோகா குன்று. பொதுவாக இந்தக் குன்றை புரோகா மலை என்றே பலரும் அழைக்கிறார்கள். ஏறக்குறைய 400 மீட்டர் உயரத்தில் உள்ள இந்த மலை; அதன் தனித்துவமான தோற்றத்திற்குச் சிறப்புப் பெற்று உள்ளது.

அந்த மலையில் மரங்கள் எதுவும் இல்லை. ஆனால் அதைச் சுற்றிலும் வெப்ப மண்டல மழைக்காடுகள் சூழ்ந்து உள்ளன. அதுவே ஓர் அசாதாரணமான நிலவியல் அமைப்பாகும்.

புரோகா சுற்றுலாத் தளம்

புரோகா மலை மிக உயரமான மலை அல்ல. 400 மீட்டர் உயரம் தான். ஆக அதன் உயரத்தின் காரணமாகப் பெரும்பாலான மக்கள் அந்த மலையில் ஏறுவதற்கு அடிக்கடி வருகிறார்கள். சாதாரண நடைப் பயணிகள் வந்து செல்லும் இடமாகவும் மாறி வருகிறது.

அத்துடன் மலை அடிவாரத்தைச் சுற்றிலும் அழகு அழகான இயற்கைக் காட்சிகள். அதனால் அண்மைய காலங்களில் இது ஒரு பிரபலமான சுற்றுலாத் தளமாகத் தடம் பதித்தும் வருகிறது.

2016-ஆம் ஆண்டில் ஓலா போலா Ola Bola எனும் உள்ளூர்த் திரைப் படத்தின் சில காட்சிகள் இங்கே படமாக்கப்பட்டன. புரோகா மலையும் மிகப் பிரபலம் அடைந்தது. அதன் பின்னர் இந்தப் பகுதிகளில் சில மேம்பாட்டுத் திட்டங்கள் தீவிரம் அடைந்தன. அதனால் இந்த மலையின் தனித்துவமான அழகு அமைப்பும் நிரந்தரமாகச் சேதம் அடைந்து வருகிறது.

செமினி வட்டாரத்தில் உள்ள தமிழ்ப்பள்ளிகள்
சிலாங்கூர்; உலு லங்காட் மாவட்டம்; செமினி நகர்ப்பகுதியில் 3 தமிழ்ப்பள்ளிகள் உள்ளன. 788 மாணவர்கள் பயில்கிறார்கள். 75 ஆசிரியர்கள் பணியாற்றுகிறார்கள்.

மேற்கோள்கள்

வெளி இணைப்புகள் 
 

மலேசிய நகரங்கள்‎
சிலாங்கூர்
சிலாங்கூர் நகரங்கள்
சுதின் தவாலிகர்

சுதின் மாதவ் தவாலிகர் (Sudin Dhavalikar) என்றும் சுதின் அல்லது 'ராமகிருஷ்ணா' தவாலிகர் என்றும் அழைக்கப்படுபவர் கோவா மாநிலத்தைச் சேர்ந்த ஓர் இந்திய அரசியல்வாதி ஆவார். இவர் மார்கெய்ம் தொகுதியைப் பிரதிநிதித்துவப்படுத்தும் வகையில் கோவா சட்டமன்றத்தில் ஐந்து முறை சட்டமன்ற உறுப்பினராக உள்ளார்.

அமைச்சர் 
தவாலிகர், 15 ஆண்டுகளுக்கும் மேலாக பல்வேறு அரசுகளில் முக்கிய இலாகாக்களை வகித்து அமைச்சராக இருந்துள்ளார். இவர் பொதுப்பணித் துறை, போக்குவரத்து மற்றும் நதி வழிசெலுத்தல் ஆகியவற்றின் பொறுப்பாளராக இருந்துள்ளார்.

அரசியல் கட்சி 
இவர் 1961-ல் போர்த்துகேய காலனித்துவ ஆட்சி முடிவுக்கு வந்த பிறகு கோவாவின் மகாராட்டிரவாதி கோமந்தக் கட்சியின் உறுப்பினர் ஆனார். கடந்த 20 ஆண்டுகளாகக் கட்சியில் பல சோதனைகளுக்குப் பிறகு கட்சியை உயிர்ப்புடன் வைத்திருப்பதில் முக்கிய பங்காற்றினார்.

சர்ச்சை 
தவாலிகர் கல்வித் தகுதி குறித்து தனது தேர்தல் பிரமாணப் பத்திரத்தில் பொய் கூறியதாக ஆம் ஆத்மி கட்சி குற்றம் சாட்டியது. ஆனால் ஆம் ஆத்மி கட்சி தொடர்ந்த இந்த வழக்கை போண்டா நீதிமன்றம் தள்ளுபடி செய்தது.

மேற்கோள்கள்

வெளி இணைப்புகள் 

 கோவா மந்திரி சபை 

1956 பிறப்புகள்
கோவா அரசியல்வாதிகள்
வாழும் நபர்கள்
கோவாவின் சட்டமன்ற உறுப்பினர்கள்
மேகலா சித்ரவேல்

மேகலா சித்ரவேல் (Megala chitravel) இந்தியாவின் தமிழகத்தைச் சேர்ந்த ஓர் எழுத்தாளர் ஆவார். தமிழில் 62 நாவல்களையும் இதர தலைப்புகளில் 32 நூல்களையும் இவர் எழுதியுள்ளார். மேகலா சித்ரவேலின் நாவல்களை மூன்று மாணவர்கள் முனைவர் பட்ட ஆராய்ச்சிக்காக ஆய்வு செய்துள்ளனர். குமுதம் சினேகிதி இதழின் துணை ஆசிரியாகவும் பணிபுரிந்துள்ள இவரின் சிறுகதைகள் அனைத்திந்திய வானொலியில் ஒலிபரப்பப்பட்டுள்ளன.

வாழ்க்கைக் குறிப்பு 
தென்னாற்காடு மாவட்டமாக இருந்த கடலூரில் விசாலாட்சி -  இரெ. இளம்வழுதி இணையருக்கு மேகலா பிறந்தார். இவர் தந்தை, பகுத்தறிவுச் சிங்கம் என்று அறிஞர் அண்ணாவால் அழைக்கப்பட்டவர். 

புகழேந்தி, பன்னீர் செல்வம் என்ற இரண்டு சகோதரர்களும் உதயராணி, கலையரசி, மாலதி என்று மூன்று சகோதரிகளும் இவருக்கு உடன்பிறந்தவர்களாவர்.

தூத்துக்குடி மாவட்டம் அக்காசாலை என்ற கிராமத்தைச் சேர்ந்த கால்நடை மருத்துவர் சித்ரவேலை மேகலா திருமணம் செய்து கொண்டார். ஆடுகளம் திரைப்படத்தின் இயக்குநர் வெற்றிமாறன் மற்றும் வந்தனா இருவரும் மேகலா சித்ரவேல் தம்பதியரின் குழந்தைகளாவர்.

எழுதிய புதினங்கள் 
மதுரா
காதலடி நீ எனக்கு
நான் நப்பின்னை பேசுகிறேன்
ஈரமான ரோஜாவே
ஆற்றோட்டத்துப் பூக்கள்
காதல் ஒருவனைக் கைப்பிடித்தே
கனாக் கண்டேன் தோழி
எல்லே ... இளங்கிளியே!
கங்கா
வாடாமல்லி
ரதிதேவி வந்தாள்
சொர்ணப் புறா
ஒரு பூ மலர்ந்தபோது
மழைவில்
கைத்தலம் பற்ற 
சித்ர சலபம்
கண்ணாடி நிலவு
பளிங்கு பூக்களின் ஊர்வலம்
ஆனந்தப் பூத்தூறல்
காதல் தாமரை
மஞ்சள் மத்தாப்பு
நகுலனின் மாதங்கி
அப்பா குருவிகள்
விக்ரம துளசி
வசந்தமே வருக
முத்தழகி
ஜெகதா
நதியே பெண் நதியே
மழை மேக மயில்கள்
கமலி அண்ணி
ஜரிகை பட்டாம் பூச்சிகள்
செவ்வரளிப் பூ
வரலாறு படைத்த வள்ளல் எம்.ஜி.ஆர்
சௌகந்தி
பூவே வெண்பூவே, 
வாலைக் குமரியடி
போய்வா சினேகிதி
மதுர நிலவே மதுரா
ஒரு பூ மலர்ந்த போது
அவளோடு வானவில்
நெஞ்சத்தில் நீ
தென்றல் வரும் நேரம்
வா பொன்மயிலே!
பொன்மலர்
சந்தன மலர் சிரித்தது
பூவே நீயும் பெண்தானே
செவ்வந்திப் பூவும் வெள்ளி நிலவும்

மேற்கோள்கள்

வெளி இணைப்புகள் 
 என் கண்ணீர் அவன் தலையில் விழுந்தது! Vetrimaaran அம்மா Megala Chithravel (Part 1)
 எந்த ஜென்மத்திலோ தனுஷ் மகனா பொறந்திருப்பான் போல | Vetrimaaran Mother Mekala Chithravel (Part 2)   

தமிழ் எழுத்தாளர்கள்
தமிழகப் பெண் எழுத்தாளர்கள்
வாழும் நபர்கள்
பாசக்கிளிகள்

பாசக்கிளிகள் (Pasa Kiligal) 2006 ஆம் ஆண்டு வெளிவந்த  இந்தியத் தமிழ்த் திரைப்படமாகும். இதில் பிரபு, முரளி, நவ்யா நாயர், மாளவிகா, மனோரமா, வடிவேலு, நாசர், கலாபவன் மணி, ரோஜா, வினீத் மற்றும் பலர் நடித்திருந்தனர். இப்படக்கதையை எழுதியவர் மு. கருணாநிதி ஆவார். இப்படம் அமிர்தம்  இயக்கத்திலும் இராம நாராயணன் தயாரிப்பிலும் வெளிவந்தது.

நடிகர்கள் 
 பிரபு 
 முரளி 
 நவ்யா நாயர் 
 மாளவிகா 
 வடிவேலு 
 மனோரமா 
 நாசர் 
 வினீத் 
 கலாபவன் மணி 
 ரோஜா

மேற்கோள்கள்

வெளி இணைப்புகள் 
 

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
வித்தியாசாகர் இசையமைத்த திரைப்படங்கள்
பிரபு நடித்த திரைப்படங்கள்
முரளி நடித்த தமிழ்த் திரைப்படங்கள்
வடிவேலு நடித்த திரைப்படங்கள்
நாசர் நடித்த தமிழ்த் திரைப்படங்கள்
மனோரமா நடித்த திரைப்படங்கள்
ரோஜா நடித்த திரைப்படங்கள்
சடோஷி சுமாபுகி

சடோஷி சுமாபுகி (妻夫木聡, Satoshi Tsumabuki, சுமாபுகி சடோஷி, பிறப்பு: டிசம்பர் 13, 1980) என்பவர் ஒரு ஜப்பானிய நடிகர் ஆவார். இவர் நடிப்பில் 2001 ஆம் ஆண்டில் வெளியான 'வாட்டர்பாய்ஸ்' என்ற படத்தின் மூலம் மிகவும் அறியப்படும் நடிகர் ஆனார். இந்த படத்திற்காக ஜப்பானிய அகாடமி விருதுகளில் 'சிறந்த நடிகர்' விருதுக்குப் பரிந்துரைக்கப்பட்டார், அத்துடன் புதுமுக நடிகர் என்ற விருதை வென்றார்.

இவர் ஜப்பானிய இசைக்குழுவான பாஸ்கிங் லைட்டின் பேஸ் கிடார் இசைக்கலைஞரும் முன்னணி பாடகரும் ஆவார்.

தனிப்பட்ட வாழ்க்கை 
ஐவரும் பிரபல நடிகையுமான மயிகோவும் நான்கு வருடங்களுக்கும் மேலாக காதல் உறவில் இருந்து, 4 ஆகஸ்ட் 2016 அன்று திருமணம் செய்து கொண்டதாக சுமாபுகி தனது ஏஜென்சி மூலம் அறிவித்தார்.

சுமாபுகி மற்றும் அவரது மனைவிக்கும் திசம்பர் 11, 2019 இல்  முதல் குழந்தை பிறந்தது, பின்னர் அவர்களின் இரண்டாவது குழந்தை 13 செப்டம்பர் 2022 அன்று பிறந்தது.

சான்றுகள்

வெளி இணைப்புகள்
 

1980 பிறப்புகள்
வாழும் நபர்கள்
திரைப்பட நடிகர்கள்
தொலைக்காட்சி நடிகர்கள்
இந்திய மதச்சார்பற்ற முன்னணி

இந்திய மதச்சார்பற்ற முன்னணி (Indian Secular Front) என்பது மேற்கு வங்க அரசியல் கட்சியாகும். இது மேற்கு வங்காள அரசியல்வாதி அப்பாஸ் சித்திக்யால் ஹூக்ளி மாவட்டத்தில் தோற்றுவிக்கப்பட்டது.

வரலாறு 
இந்த கட்சி 2021 மேற்கு வங்க சட்டமன்ற தேர்தலுக்கு முன்னர் அகில இந்திய திரிணாமுல் காங்கிரசு மற்றும் பாரதிய ஜனதா கட்சிக்கு  எதிராக இடது முன்னணி மற்றும் இந்திய தேசிய காங்கிரசு தலைமையிலான சஞ்சுக்தா மோர்ச்சா அல்லது மஹாஜோத் கட்சி கூட்டணியில் இணைந்து செயல்பட்டது. இக்கட்சி 2021 மேற்கு வங்க சட்டமன்றத் தேர்தலில் 38 இடங்களில் போட்டியிட்டு 1 இடத்தில் வெற்றி பெற்றது. பீகாரைச் சார்ந்த ராஷ்டிரிய மதச்சார்பற்ற மஜ்லிஸ் கட்சியின் சின்னத்தில் இக்கட்சி இத்தேர்தலில் போட்டியிட்டது. 2021 தேர்தலுக்குப் பின்னர், மேற்கு வங்க மாநில காங்கிரசு தலைவர் ஆதிர் ரஞ்சன் சௌத்திரி, இந்திய மதச்சார்பற்ற முன்னணியுடனான கூட்டணியை முறிந்ததாக அறிவித்தார்.

தேர்தல் செயல்பாடு 
இந்திய மதச்சார்பற்ற முன்னணி இந்திய கம்யூனிஸ்ட் கட்சி (மார்க்சிஸ்ட்) மற்றும் இந்திய தேசிய காங்கிரசுடன் சஞ்சுக்தா மோர்ச்சா என்ற கூட்டணியில் கூட்டணியில் இணைந்து 2021 மேற்கு வங்கத் தேர்தலைச் சந்தித்தது.

மாநில சட்டப் பேரவைத் தேர்தல்

மேற்கோள்கள் 

மேற்கு வங்காள அரசியல்
இந்திய அரசியல் கட்சிகள்
எம். ஆர். ஆர். இராதாகிருஷ்ணன்

எம். ஆர். ஆர். இராதாகிருஷ்ணன் (M. R. R. Radhakrishnan) என்பவர் இந்திய அரசியல்வாதியும் தமிழ்நாடு சட்டப் பேரவை உறுப்பினரும் ஆவார். இவர் கடலூர் மாவட்டம் நெய்வேலியினைச் சார்ந்தவர். விவசாயம் செய்துவரும் இராதாகிருஷ்ணன் 10ஆம் வகுப்பு வரை பெரியகுப்பத்தில் உள்ள பள்ளியில் படித்துள்ளார். இவர் இந்திய தேசிய காங்கிரசு கட்சியினைச் சார்ந்தவர். இவர் தமிழ்நாடு சட்டமன்றத்திற்கு 2021ஆம் ஆண்டு மே மாதம் நடைபெற்ற தேர்தலில் கடலூர் மாவட்டம் விருத்தாசலம் சட்டப் பேரவைத் தொகுதியில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

மேற்கோள்கள்

16 ஆவது தமிழ்நாடு சட்டமன்ற உறுப்பினர்கள்
கடலூர் மாவட்ட நபர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
அனகாபுத்தூர் இராமலிங்கம்

அனகாபுத்தூர் ராமலிங்கம் என்பவர் அண்ணா திராவிட முன்னேற்றக் கழகத்தின் நிறுவனர் ஆவார். அண்ணாவின் மறைவுக்குப்பின் கருணாநிதி, திமுக தலைவராகவும், தமிழக முதல்வராகவும் ஆனார். அக்காலத்தில் கட்சியின் பொருளாளராக இருந்த ம.கோ.இரா., தானே பொருளாளராக இருந்தும், வேறு அழுத்தம் காரணமாக கணக்கு கேட்டதால் கட்சியிலிருந்து நீக்கப்பட்டார். புதியக் கட்சி தொடங்க விரும்பிய ம.கோ.இரா,அப்போது இவர் தொடங்கியிருந்த ‘அ.தி.மு.க.’ என்ற  கட்சியில் தம்மை இணைத்துக் கொண்டார். அப்போது, ‘ஒரு சாதாரணத் தொண்டன் தொடங்கிய கட்சியில் என்னை இணைத்துக் கொண்டேன்’ என அறிவித்ததுடன், இராமலிங்கத்துக்கு மேல்சபை உறுப்பினர் (எம்.எல்.சி.) பதவியும் அளித்தார். நெசவு தொழில் செய்து வந்த ராமலிங்கம் அனகாபுத்தூர் நகராட்சி தலைவராகவும், கோ-ஆப்டெக்ஸ் தலைவராகவும் இருந்தார்.

வாழ்க்கை 
ராமலிங்கத்துக்கு 2 மனைவிகள். முதல் மனைவி லட்சுமி அம்மாளுக்கு சுடர்க்கொடி, மரகத மணி, நாகம்மாள் என்ற பெண் குழந்தைகள் உள்ளனர். இதில் மனைவி லட்சுமி இறந்த பிறகு இரண்டாவதாக சின்னம்மாள் என்பவரை திருமணம் செய்து கொண்டார். அவர்களுக்கு சுப்புலட்சுமி, அண்ணாதுரை, சின்னசாமி என்ற பிள்ளைகள் உள்ளனர். தற்போது சின்னம்மாள், அனகாபுத்தூரில் தன்னுடைய மகள் சுப்புலட்சுமியின் வீட்டில் வசித்து  வருகிறார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
பட்டுராசு

பட்டுராசு  அல்லது பட்டுராசு களப்பாடியார் என்பவர் தொழிற்சங்கப் போராட்டவாதி. சமூக நீதி செயல்பாட்டாளர். தொழிலாளர் உரிமைகளுக்காகப் போராடியவர். இந்திய தேசிய இராணுவத்தில் சேவை செய்தவர். அகில மலாயா தொழிற்சங்க சம்மேளனத்தின்  காரியதரிசி பதவியில் இருந்தவர்.

வாழ்க்கை சுருக்கம்
தமிழ்நாடு, திருவாரூர் மாவட்டம், மன்னார்குடி வட்டத்திலுள்ள, கீழ நெம்மேலி கிராமத்தில் பிறந்தார். 1930 ஆம் ஆண்டு தன்னுடைய சிறுவயதில் மலாயாவிற்கு  வேலை தேடிச்சென்றார். அங்கெல்லாம் ஆங்கிலேயர்கள், சீனர்கள், மலேசியர்களின் தோட்டங்களில் இந்தியர்கள் அடிமைகளாக நடத்தப்பட்டது கண்டு மனம்வெதும்பினார். இதனால் அவருக்கு பொதுவுடைமைச் சிந்தனையாளர்களுடன் உறவு ஏற்பட்டது. பி. வீரசேனன், எஸ். ஏ. கணபதி, வாட்டாக்குடி இரணியன் போன்றவர்களுடன் சேர்ந்து இரும்பாலைத் தொழிற்சங்கத்தை தொடங்கினார். தொழிலார்களுக்காக பல போராட்டங்களையும், துப்பாக்கி குண்டடிகளையும் பெற்றார்.

மலாயா துறைமுகத் தொழிற்சங்கம் பலமாக இருந்தால் ஏற்றுமதி இறக்குமதி பாதிக்கும் என ஆங்கிலேய அரசு, அதை நசுக்குவதில் கவனமாக இருந்தது. ஏறத்தாழ 12000 தொழிலாளிகள் இருந்த அந்தச் சங்கத்தை வலுப்படுத்த அதன் தலைவர் பதவி இரணியனுக்கும், காரியதரிசி பதவி பட்டுராசுவிற்கும் வழங்கப்பட்டது. துறைமுக தொழிற்சங்கம் மிகச் சிறப்பாக செயலாற்றியது. பட்டுராசுவின் நேர்மையான நடவடிக்கையால் சந்தாத் தொகை லட்சக்கணக்கான வெள்ளிகள் சேர்ந்தன. பட்டுராசு தொழிலாளர்கள் நிதியிலிருந்து ஒரு வெள்ளி கூட எடுத்து செலவு செய்யமாட்டார். அத்தகைய நேர்மையாளராக நடந்து கொண்டார்.

1946 ல் தமிழர்களை கொத்தடிமைகளாக பயன்படுத்திய மலாயா ரவுடிகள் ஆதிகத்தை எதிர்த்து போராடினார். ஆயுதம் தாங்கியப் போரட்டத்தில், ரவுடிகளின் தலைவன் சுட்டுக் கொல்லப்பட்டான். அதில் பட்டுராசு, வீரசேனன், கணபதி, இரணியன் மேல் வழக்கு பதிவு செய்தனர். இந்த வழக்கில் இவர்களுக்காக வாதடியவர் சிங்கப்பூர் அதிபராக இருந்த லீ குவான் யூ. ஆங்கிலேயருக்கு எதிரான போராட்டத்தில் ஈடுப்பட்டதால், இவர்களை ஆங்கிலேய அரசு சுட்டுக்கொல்ல உத்தரவிட்டது. இவர் தலைமறைவாக இருந்தார். கோலாலம்பூர் அருகில் போர்டீசன் துறைமுகத்தில் தலைமறைவாக இருந்து, பின் ரகசியமாக 1949 ஆண்டு சிங்கப்பூரில் இருந்து அந்தமான் வழியாக இந்தியா திரும்பினார். 

தமிழகத்தில், ஒருங்கிணைந்த தஞ்சாவூர் மாவட்டத்தில் அந்த காலகட்டத்தில் பண்ணையாட்கள் உரிமைக்காக, நிலவிய கொடுமைகளுக்கு எதிராக போராடிக் கொண்டிருந்த கம்யூனிஸ்ட் கட்சித் தோழர்களான வெங்கடேச சோழகர், எஸ். ஜி. முருகையன் போன்றவர்களோடு இணைந்து போராடத் தொடங்கினார்.  

தோழர் பட்டுராசு பெண்ணடிமையை எதிர்த்து தன் மனைவிக்கு மோதிரம் மட்டுமே மாற்றி சுயமரியாதையாகத் திருமணத்தை நடத்தியும், வாழ்ந்து காட்டினார்.

ஆலயநுழைவு
தோழர் பட்டுராசு தனது கிராமமான நெம்மேலியில் பள்ளிக்கூடம் ஆரம்பித்து அதில் தன்னுடன் சிங்கப்பூரில் வேலை செய்த தாழ்த்தப்பட்ட ஆசிரியர்களைப் பணியமர்த்தினார். அனைத்து மாணவர்களையும் ஊரில் உள்ள பிள்ளையார் கோவிலுக்கு அழைத்துச்சென்று அதிர்வை ஏற்படுத்தினார்.

இவர் 1970-களில் நாகப்பட்டிணம் நாடாளுமன்ற தொகுதிக்கு, பொதுவுடைமை கட்சி சார்பாக போட்டியிட்டு தோற்றுப்போனார்.

தியாகி பென்சனுக்காக கேட்டபோது, மக்களுக்காக போராடியதற்காக கூலி வாங்குவது தவறு என அதை மறுத்தவர். அவரை மதிக்கும் விதமாக மன்னார்குடியை அடுத்த கீழநெம்மேலி என்ற கிராமத்தில் பறையர் மக்கள் தங்கள் வாழும் பகுதிக்கு கே. பி நகர் என்று பெயர் வைத்து சிறப்பித்தனர்.

மேற்கோள்கள்

மலேசியத் தொழிற்சங்கவாதிகள்
தமிழ்ப் பொதுவுடமைவாதிகள்
1915 பிறப்புகள்
தஞ்சாவூர் மாவட்ட நபர்கள்
தமிழ் சாதிய எதிர்ப்புச் செயற்பாட்டாளர்கள்
தமிழ்நாட்டு இந்திய விடுதலைப் போராட்ட வீரர்கள்
கெப்போங்

கெப்போங், (மலாய்: Kepong; ஆங்கிலம்: Kepong; சீனம்: 甲洞); என்பது மலேசியா, கோலாலம்பூர் கூட்டாட்சி நிலப்பகுதியில் அமைந்து உள்ள ஒரு நகரம். ’கெப்போங்’ என்பது ஒரு மலாய்ச் சொல். "சூழ்" அல்லது "சுற்று" என்று பொருள். இந்த நகரம் ஒரு மலைத்தொடரால் சூழப்பட்டு உள்ளது. அதனால் அந்தப் பெயர் வைக்கப்பட்டு இருக்கலாம்.

கோலாலம்பூர் மாநகருக்குத் தென்மேற்கே 23 கி.மீ. தொலைவிலும்; பெட்டாலிங் ஜெயா நகரின் தென்மேற்கே 12 கி.மீ. (5 மைல்) தொலைவிலும் அமைந்து உள்ளது. அருகாமையில் உள்ள நகரங்கள் டாமன்சாரா (சிலாங்கூர்), கெப்போங், குவாங் மற்றும் கோலா சிலாங்கூர்.

முக்கியச் சுற்றுலா இடங்கள்

 மலேசிய வன ஆய்வுக் கழகம் (Forest Research Institute Malaysia)

 துமாசிக் வெள்ளீயத் தொழிற்சாலை (Temasek Pewter Factory)

 கெபோங் சீனக் கோயில்கள்

 சாம்னாக் சம்போதி பௌத்த ஆலயம் (Samnak Sambodhi Buddhist Temple)

 கெப்போங் பெருநகரப் பூங்கா (Kepong Metropolitan Park). பரப்பளவு 90 ஹெக்டர். கோலாலம்பூரில் உள்ள மிகப்பெரிய பூங்காக்களில் ஒன்றாகும். பத்துமலை பகுதியில் இருந்து எளிதாக அணுகலாம்.

 கெப்போங் ஏரிக்கரைப் பூங்கா (Lake Gardens)

 பார்க்சிட்டி பூங்கா (Central Park 2 Desa Parkcity)

நாடாளுமன்றத் தொகுதி

கோலாலம்பூரின் கூட்டாட்சிப் பிரதேசத்தின் 11 நாடாளுமன்றத் தொகுதிகளில் கெப்போங் ஒன்றாகும். இந்தத் தொகுதியின் தற்போதைய நாடாளுமன்ற உறுப்பினர் பாக்காத்தான் ஹரப்பான் ஜனநாயக செயல் கட்சியைச் சேர்ந்த லிம் லிப் எங் (Lim Lip Eng) ஆவார்.

போக்குவரத்து

கெப்போங் பகுதியில் இரு இரயில் நிலையங்கள் உள்ளன. முதலாவது KA06 கெப்போங் இரயில் நிலையம் (KTM KA06). இரண்டாவது  கெப்போங் சென்ட்ரல் நிலையம் (KA07 Kepong Sentral). 

எம்.ஆர்.டி. சுங்கை பூலோ செர்டாங் புத்ராஜெயா இரயில் பாதை (MRT Sungai Buloh Serdang Putrajaya Line) உருவாக்கப்பட்டு வருகிறது. 2022-ஆம் ஆண்டில் சேவை தொடங்கப் படுகிறது. 

ரேபிட் கேஎல்  (RapidKL); எஸ்.ஜே. பேருந்து (SJ Bus); மற்றும் சிலாங்கூர் ஆம்னிபஸ் (Selangor Omnibus) ஆகியவை கெப்போங் பகுதியில் பேருந்து போக்குவரத்துச் சேவைகளை வழங்கி வருகின்றன.

சுங்கை பூலோ - செர்டாங் - புத்ராஜெயா - வழித்தடம்

எம்ஆர்டி. (Mass Rapid Transit) சுங்கை பூலோ-செர்டாங்-புத்ராஜெயா வழித்தடத்தில் (MRT Sungai Buloh Serdang Putrajaya Line), கெப்போங் சென்ட்ரல் கொமுட்டர் நிலையம் அமைந்துள்ளது.

புத்ராஜெயா வழித்தடம் (MRT Putrajaya Line) அல்லது எம்.ஆர்.டி., (Mass Rapid Transit 2) முன்பு சுங்கை சுங்கை பூலோ - செர்டாங் - புத்ராஜெயா - இரயில் சேவை என அழைக்கப்பட்டது (Sungai Buloh–Serdang–Putrajaya Line (SSP Line). இது பன்னிரண்டாவது இரயில் போக்குவரத்துப் பாதையாகும். 

கோலாலம்பூரில் இது இரண்டாவது விரைவுப் போக்குவரத்து (Mass Rapid Transit) பாதை. கிள்ளான் பள்ளத்தாக்கு பகுதியில், நான்காவது முழுத் தானியங்கி மற்றும் ஓட்டுநர் இல்லாத சேவை. இந்தச் சேவை கோலாலம்பூரில் உள்ள கிள்ளான் பள்ளத்தாக்கு ஒருங்கிணைந்த போக்குவரத்து அமைப்பு (Kuala Lumpur known as the Klang Valley Integrated Transit System) எனவும் அழைக்கப் படுகிறது.

கெப்போங் தமிழ்ப்பள்ளிகள்
கோலாலம்பூர் கூட்டரசு பகுதியான கெப்போங்கில் ஒரு தமிழ்ப்பள்ளி உள்ளது. எடின்பரோ தோட்டத் தமிழ்ப்பள்ளி. 364 மாணவர்கள் பயில்கிறார்கள். 27 ஆசிரியர்கள் பணியாற்றுகிறார்கள்.

சுங்கை பூலோ - புத்ராஜெயா இரயில் சேவை காட்சியகம்
சுங்கை பூலோ - செர்டாங் - புத்ராஜெயா - இரயில் சேவை, 2022-ஆம் ஆண்டு மார்ச் மாதம் திறக்கப்பட உள்ளது.

மேற்கோள்கள்

வெளி இணைப்புகள் 
 

மலேசிய நகரங்கள்‎
கோலாலம்பூர் கூட்டாட்சி நகரங்கள்
கார்க்கி (இதழ்)

கார்க்கி என்பது 1970 களில் வெளியான முற்போக்கு தமிழ் சிற்றிதழ் ஆகும். இது இந்திய ஒன்றியம், தமிழ்நாட்டில் இருந்து மாதம் இருமுறை வெளிவந்தது. இது இந்திய மார்க்சிய பொதுவுடமைக் கட்சியை ஆதரிக்கும் இலக்கிய ஏடாக விளங்கியது.

வரலாறு 
கார்க்கி இதழின் ஆசிரியராக கவிஞர், ஓவியர், பொதுவுடமை சிந்தனையாளர் இளவேனில் இருந்தார். மார்க்சியக் கண்ணோட்டத்துடன் எழுதப்பட்ட கட்டுரைகள், கவிதைகள், சிறுகதைகளை கார்க்கி வெளியிட்டது. முற்போக்கு எழுத்தாளர்களில் பலர் அவ்வப்போது எழுதியுள்ளனர். உலக இலக்கியப் பிரச்னைகளிலும் அக்கறை காட்டியது. 

சோவியத் உருசிய எழுத்தாளர் பாஸ்டர்நாக்கிற்கு நோபல் பரிசு அளிக்கப்பட்டபோது, அது பலவிதமான சர்ச்சைகள் உருவாயின. 'பாஸ்டர்நாக்கும் நோபல் பரிசும்' சம்பந்தமான கட்டுரை ஒன்றை ‘கார்க்கி' பிரசுரித்தது. அதேபோல ஸோல்லெனிட்ஸின் என்ற உருசியப் படைப்பாளிக்கு நோபல் பரிசு வழங்கப்பட்டபோதும் சர்ச்சைகளும் விமர்சனங்களும் பரவலாக நிலவின. ஸோல்ஸெனிட்ஸின் பற்றியும், அவருடைய படைப்பு, பாத்திரமும் குறித்தும் 'கார்க்கி' கட்டுரைகள் வெளியிட்டது.

‘இலக்கியம் பற்றிய லெனினியக் கொள்கை', 'எங்கள் சகாப்தத்தின் மகாகவி மயாகோவ்ஸ்கி', 'இந்திய மண்ணில் பொருள் முதல்வாதக் கருத்துக்கள்', 'புரட்சிக் கவிஞன் பெட்டோபி' ( அங்கேரியக் கவிஞர்)  இப்படி கனமான விஷயங்களைப் வெளியிடுவதில் 'கார்க்கி' ஆர்வம் காட்டியது.

முழுக்க முழுக்க வர்க்கத் தன்மையும் மார்க்சியப் பார்வையும் கொண்ட போக்குடன் சிரமங்களோடு இளவேனில் 'கார்க்கி' யை நடத்தினார். அடிக்கடி பத்திரிகை வராமலே போனது. நீண்ட ஒரு இடைக்காலத்துக்குப் பிறகு, 'கார்க்கி' யின் அளவைச் சுருக்கி, ஒவ்வொரு மாதமும் ஒரு தனி விஷயத்தைக் கொண்ட சிறு வெளியீடாகப் பிரசுரிக்க முனைந்தார். இதை 'கார்க்கியின் தொடர் வெளியீட்டியக்கம்' என்று அறிவித்தார். 

1981இல் மீண்டும் 'கார்க்கி' புதிய வடிவத்தோடும் புது வேகத்தோடும் தலைகாட்டியது. இலக்கியம், அரசியல் ஆகியவற்றுடன் திரைப்படம், நாடகம் ஆகியவற்றிலும் அக்கறை செலுத்த முனைந்தது. இத்தன்மையிலும் இது தொடர்ந்து வர இயலாது போயிற்று. பிறகும், கார்க்கி அவ்வப்போது வெளிவருவதும், சில இதழ்களோடு நின்று போவதும் ﻿ஒரு வழக்கமாகிவிட்டது.

மேற்கோள்கள் 

தமிழ்நாட்டுத் தமிழ் இதழ்கள்
இடதுசாரித் தமிழ் இதழ்கள்
நின்று போன தமிழ் இதழ்கள்
சிற்றிதழ்கள்
1970 களில் வெளிவந்த தமிழ் இதழ்கள்
ரத்னா

ரத்னா (Rathna, 19 ஆகத்து 1947 – 19 சனவரி 2022) இந்திய நடிகை ஆவார். இவர் முக்கியமாக தமிழ், மலையாளம், தெலுங்கு, கன்னடம் ஆகிய மொழித் திரைப்படங்களில் நடித்துள்ளார்.

திரைப்படத் துறை 
இரத்தினா தனது 15-ஆவது அகவையில் 1964 இல் வெளிவந்த தொழிலாளி தமிழ்த் திரைப்படத்தில் நடித்தார். இவர் 1965 இல் வெளிவந்த எங்க வீட்டுப் பிள்ளை திரைப்படத்தில் கிராமப் பெண்ணாக எம்.ஜி.ஆருக்கு சோடியாக இரண்டாவது கதாநாயகியாக நடித்ததன் மூலம் பிரபலமானார்.

நடித்த திரைப்படங்கள்

தமிழ் 
 மகாவீர பீமன் (1962, அங்கீகரிக்கப்படாத பாத்திரம்)
 திருடாதே (திரைப்படம்) (1961, அங்கீகரிக்கப்படாத பாத்திரம்)
 தொழிலாளி (திரைப்படம்) (1964, விஜயா)
 எங்க வீட்டுப் பிள்ளை (1965, சாந்தா)
 நாம் மூவர் (1966)
 சபாஷ் தம்பி (1967. ரத்னா)
 இதயக்கனி (1975, கமலா)
 பணம் பத்தும் செய்யும் (1975)
 தென்னங்கீற்று (1975)

கன்னடம் 
 பரோபகாரி (1970)
 பூபதி ரங்கா (1970)
 யாவ ஜன்மத மைத்திரி (1972)
 திரிவேணி (1972)
 சுபத்திரா கல்யாணம் (1972)
 சுவாமிஜி (1980)

தெலுங்கு 
 குலேபகாவலி கதா (1962)
 சிறீ கிருஷ்ணா பாண்டவீயம் (1966, இடும்பி)
 மொனகள்ளக்கு மொனகாடு (1966, மாலா)

மறைவு
ரத்னா தனது 74-வது அகவையில் சுகவீனமுற்றிருந்த நிலையில் 2022 சனவரி 19 அன்று காலமானார். இவருக்கு 3 மகன்களும் ஒரு மகளும் உள்ளனர். நடிகை ஜி. வரலட்சுமி இவரது மாமி ஆவார்.

மேற்கோள்கள் 

தமிழ்த் திரைப்பட நடிகைகள்
தெலுங்குத் திரைப்பட நடிகைகள்
2022 இறப்புகள்
1947 பிறப்புகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
ஓபைடு சித்திக்கி

ஓபைடு சித்திக்கி (7 January 1932 – 26 July 2013) ஓர் இந்திய மரபியலறிஞரும் மூலக்கூறு உயிரியலாளரும் ஆவார். டாட்டா அடிப்படை ஆராய்ச்சி கழகத்தின் தேசிய உயிரிஅறிவியல் மையத்தின் நிறுவுநராகவும் முதல் இயக்குனராகவும் இருந்துள்ளார். மரபணு அமைப்பு, மரபியல் மீள்சேர்க்கை, புரதத் தொகுப்பின் மரபியல் கட்டுப்படுத்தல் ஆகிய புலங்களில் முக்கியமான கண்டுபிடிப்புகளைச் செய்துள்ளார். சுவை, மணம் ஆகிய உணர்ச்சிகளின் நரம்புமண்டல மரபியல் கூறுகளை ஆய்வு செய்தார். 2006இல் பத்ம விபூசண் விருதினைப் பெற்றார்.

மேற்கோள்கள்

வெளி இணைப்புகள்
Obaid Siddiqi's publications on PubMed

இந்திய அறிவியலாளர்கள்
பத்ம விபூசண் விருது பெற்றவர்கள்
இந்திய உயிரியலாளர்கள்
சாந்தி ஸ்வரூப் பட்நாகர் விருது பெற்றவர்கள்
பத்ம பூசண் விருது பெற்றவர்கள்
1932 பிறப்புகள்
2013 இறப்புகள்
நீதம் ஆராய்ச்சி நிறுவனம்

நீதம் ஆராய்ச்சி நிறுவனம் (Needham Research Institute)  இங்கிலாந்தின் கேம்பிரிட்சில் உள்ள இராபின்சன் கல்லூரியின் மைதானத்தில் அமைந்துள்ளது. கிழக்கு ஆசியாவின் அறிவியல், தொழில்நுட்பம் மற்றும் மருத்துவத்தின் வரலாறு பற்றிய ஆராய்ச்சிக்கான ஒரு மையமாகும். சீனப் புத்தகத்  தொடரில் அறிவியல் மற்றும் நாகரிகத்தைத் தொடங்கிய உயிர் வேதியியலாளர் மற்றும் வரலாற்றாசிரியர் இயோசப் நீதம் நினைவாக இந்த நிறுவனம் நீதம் ஆராய்ச்சி நிறுவனம் எனப் பெயரிடப்பட்டது. தற்போதைய இயக்குநர் மெய் இயான்யூன், ஒரு குறிப்பிடத்தக்க தொல்பொருள்-உலோகவியல் நிபுணர் ஆவார்.

இந்த அமைப்பு 1968 ஆம் ஆண்டு ஆகத்து மாதத்தில்  கிழக்கு ஆசிய அறிவியல் அறக்கட்டளையாக நிறுவப்பட்டது. 1983 ஆம் ஆண்டு சூன் மாதத்தில் இவ்வமைப்பின் அறங்காவலர்கள் நீதம் ஆராய்ச்சி நிறுவனம் என்ற பெயரை வழங்கினர். இது அயல் வாழ் இந்திய  அறங்காவலர்களால் பதிவுசெய்யப்பட்ட தொண்டு நிறுவனம்  ஆகும்.

நிறுவனம் நீதமின் ஆராய்ச்சி சேகரிப்பில் இருந்து வளர்ந்தது.  முதலில் கோன்வில் மற்றும் கேயசு கல்லூரியில் இருந்தது. இங்குதான் நீதம் 1976 ஆம் ஆண்டு  ஓய்வு பெறும் வரை தலைவராக இருந்தார். பல நகர்வுகளுக்குப் பிறகு, 1991 ஆம் ஆண்டு  இராபின்சன் கல்லூரியில்  தற்போதைய நோக்கத்திற்காக கட்டமைக்கப்பட்ட கட்டமைப்பிற்கு மாறியது.  இந்த கட்டடம் சீன பாணியில் வடிவமைக்கப்பட்டுள்ளது.  அதன் கட்டிடக் கலைஞரால் கிழக்கு ஆங்கிலேய ஆசியன் என்றும் விவரிக்கப்பட்டுள்ளது.

இயக்குநர்கள் பட்டியல் 
 இயோசப் நீதம் 1983-1990
 ஓ பெங் யோக் பிப்ரவரி 1990  -2001
 கிறிசுடோபர் கல்லன் அக்டோபர் 2003  -டிசம்பர் 2013 
 மெய் இயான்யூன் ஜனவரி 2014- முதல்

மேற்கோள்கள்

புற இணைப்புகள் 
 நீதம் ஆராய்ச்சி நிறுவனம்

Coordinates on Wikidata
மருத்துவம்
கிழக்கு ஆசியா
கிரேசியெல்லா பிராந்துவார்தி இரேமாண்ட்

கிரேசியெல்லா பிராந்துவார்தி இரேமாண்ட்  (Graziella Branduardi-Raymont) ஓர் இத்தாலிய இயற்பியலாளர் ஆவார். இவர் இலண்டன் பல்கலைக்கழகக் கல்லூரியின் முல்லார்டு விண்வெளி அறிவியல் ஆய்வகத்தில் பேராசிரியராக உள்ளார்.

வாழ்க்கை 
இவர் இயற்பியல் இளவல் பட்டத்தை 1973 இல் மிலான் பல்கலைக்கழகத்தில் முடித்ததும், இவர்1974 இல் இலண்டன் பல்கலைக்கழகக் கல்லூரியின் முல்லார்டு விண்வெளி அறிவியல் ஆய்வகத்தில் முனைவர் பட்ட ஆய்வில் சேர்ந்தார் . இவர் 1977 இல் புதிர்க்கதிர் வானியலில் முனைவர் பட்ட்த்தை முடித்ததும் ஆர்வார்டு சுமித்சோனியன் வானியற்பியல் மையத்தில் சேர்ந்தார்.

இவர் மீள முல்லார்டு விண்வெளி அறிவியல் ஆய்வகத்தில் 1979 இல், ஆராய்ச்சி உதவியாளராகச் சேர்ந்தார். அங்கே1987 இல் விரிவுரையாளராகவும் 1992 இல் வானியல் உயர்விரிவுரையாளராடவும் ஆனார். இவர் 1990 களில் முல்லார்டு விண்வெளி அறிவியல் ஆய்வகத்தின் ஐரோப்பிய விண்வெளி முகமை XMM-நியூட்டன் திட்டத்தில் தெறிப்பு வரிக்கீற்று கதிர்நிரல் அளவியின் இலக்கவியல் மின்னன் பிரிவுக்குத் திட்ட மேலாளர் ஆனார். இவர் 2009 இல் விண்வெளி அறிவியல் பேராசிரியராக அமர்த்தப்பட்டார். இவரது நடப்பு ஆராய்ச்சி கோள்சார் புதிர்க்கதிர் உமிழ்வில் குவிந்துள்ளது. இவர் 2024 இல் ஏவ திட்டமிடப்பட்டுள்ள ஐரோப்பிய விண்வெளி முகமையும் சீன அறிவியல் கல்விக்கழகம் இணைந்துநட்த்தும் சிமிலி விண்கலத் திட்ட இணை முதன்மை ஆய்வாளராகவும் செயல்பட்டு வருகிறார்.

ஆராய்ச்சி ஆர்வங்கள் 
இவரது ஆராய்ச்சி ஆர்வங்கள் பின்வருமாறு:
 புதிர்க்கதிர் இரும விண்மீன்கள் 
 புதிர்க்கதிர் பின்னணி
 முனைப்பான பால்வெளிக்கரு
 கோள்சார் புதிர்க்கதிர் உமிழ்வு

விண்வெளித் திட்டங்கள் 
 இணை முதன்மை ஆய்வாளர், தெறிப்பு வரிக்கீற்று கதிர்நிரல் அளவி,  ஐரோப்பிய விண்வெளி முகமை XMM-நியூட்டன் திட்டம்.
 இணை முதன்மை ஆய்வாளர், ஐரோப்பிய விண்வெளி முகமை - CAS சிமிலி விண்கலத் திட்டம்.

மேற்கோள்கள் 

பெண் வானியலாளர்கள்
பெண் இயற்பியலாளர்கள்
வாழும் நபர்கள்
இத்தாலிய வானியலாளர்கள்
இத்தாலிய இயற்பியலாளர்கள்
இத்தாலியப் பெண் அறிவியலாளர்கள்
இத்தாலிய வானியற்பியலாளர்கள்
பெண் வானியற்பியலாளர்கள்
பெண் கோள் அறிவியலாளர்கள்
புளுட்டோனியம்(IV) நைட்ரேட்டு

புளுட்டோனியம்(IV) நைட்ரேட்டு (Plutonium (IV) nitrate) என்பது Pu(NO3)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் நைட்ரிக் அமிலமும் சேர்ந்து இச்சேர்மம் உருவாகிறது. புளுட்டோனியம்(IV) நைட்ரேட்டு நீரில் கரைந்து அடர் பச்சை நிற நீரேற்றுப் படிகங்களாக படிகமாகிறது.

தயாரிப்பு 
புளுட்டோனியம்(IV) சேர்மத்தை நைட்ரிக் அமிலத்துடன் சேர்த்து கரைசலை ஆவியாக்கினால் Pu(NO3)4•5H2O பல நாட்களுக்குப் பின்னர் அடர் பச்சை நிறமும் கருப்பும் பச்சையும் கொண்ட படிகங்கள் உருவாகின்றன.

இயற்பியல் பண்புகள் 
Pu(NO3)4•5H2O—என்ற உட்கூறுகளுடன் முறையே F dd2,  a = 1.114 நானோமீட்டர், b = 2.258 நானோமீட்டர், c = 1.051 நானோமீட்டர், Z = 8. என்ற இடக்குழு, அலகு அளவுருக்களுடன் அடர் பச்சை நிறத்தில் படிக நீரேற்றாக புளுட்டோனியம்(IV) நைட்ரேட்டு காணப்படுகிறது.

படிக நீரேற்றானது 95-100 பாகை செல்சியசு வெப்பநிலையில் படிகநீரில் உருகத் தொடங்கும்.

நைட்ரிக் அமிலத்தில் நன்றாக கரைந்து அடர் பச்சை நிறக் கரைசலைக் கொடுக்கும். தண்ணீரில் கரைந்து பழுப்பு நிறக் கரைசலாகும். கரிமக் கரைப்பான்களான அசிட்டோன் மற்றும் ஈதரிலும் கரையும்.

வேதிப் பண்புகள் 
150-180 பாகை செல்சியசு வரை சூடாக்கப்படும் போது புளுட்டோனியம்(VI) ஆக தன்னியக்க ஆக்சிசனேற்றத்துடன் சிதைந்து புளுட்டோனைல் நைட்ரேட்டு (PuO2(NO3)2) ஆக உருவாகிறது.

புளுட்டோனியம் நைட்ரேட்டு மற்றும் கார உலோக நைட்ரேட்டுகளின் செறிவூட்டப்பட்ட நைட்ரிக் அமிலக் கரைசல்களை ஆவியாகும்போது, Me2[Pu(NO3)6] சேர்மத்தின் இரட்டை நைட்ரேட்டுகள் உருவாகின்றன. இங்கு Me = Cs+, Rb+, K+, Tl+, NH4+  போன்ற சீரிக் அம்மோனியம் நைட்ரேட்டுக்கு ஒப்பானவைகள் இடம்பெறுகின்றன.

நச்சு 
புளூட்டோனியம் நைட்ரேட்டின் அதிக கரைதிறன் காரணமாக இது கதிரியக்க மற்றும் மிகவும் நச்சுத்தன்மை வாய்ந்தது.

மேற்கோள்கள் 

புளுட்டோனியம்(IV) சேர்மங்கள்
நைட்ரேட்டுகள்
கில்லியன் நேப்

கில்லியன் நேப் (Gillian Knapp) ஓர் அமெரிக்க வானியலாளரும் வானியற்பியலாளரும் ஆவார். இவர் பிரின்சுட்டன் பல்கலைக்கழகத்தில் வானியல், வானியற்பியல் புலங்களில் பேராசிரியராக உள்ளார். இவர் விட்மன் கல்லூரி புல உறுப்பினரும் ஆய்வாளரும் ஆவார். இவர் சுலோவான் இலக்கவியல் வானளக்கையிலும் பங்கேற்கிறார் இவர் பன்னாட்டு வானியல் ஒன்றியத்தின் செயல்முனைவான உறுப்பினராக உள்ளார்.

கல்வி 
இவர் எடின்பர்கு பல்கலைக்கழகத்தில் படித்து இயற்பியலில்1966 இல் இளவல்பட்டம் பெற்றார். தன் வானியல் ஆர்வத்தை நிறைவேற்ற, இவர் அமெரிக்காவுக்குப் புலம்பெயர்ந்தார். இங்கு மேரிலாந்து பல்கலைக்கழகத்தில் பூங்கா கல்லூரியில் சேர்ந்து 1971 இல் வானியலில் முனைவர் பட்டம் பெற்றார். சில காலம் மேரிலாந்தில் கல்வி கற்பித்த பின்னர் இவர் 1974 இல் அமெரிக்க மேற்கு கடற்கரைக்குச் சென்றார். அங்கு இவர் கலிபோர்னியா தொழில்நுட்ப நிறுவனத்தில் ஆராய்ச்சி உறுப்பினராக தன் அறிவியல் பணியைத் தொடர்ந்துள்ளார்.

அறிவியல் பணி 
இவர் கலிபோர்னியா தொழில்நுட்ப நிறுவனத்தில் முதுநிலை ஆய்வாளராக 1976 இல் உயர்வு பெற்றார். இவர் அதே ஆண்டில் ஓவென்சு கணவாய்க் கதிரலை நோக்கீட்டகத்தில் புல உறுப்பினர் ஆனார்.

இவர் 1980 இல் பிரின்சுட்டனுக்குச் சென்றார். அங்கே பிரின்சுட்டன் பல்கலைக்கழகத்தில் வாவியற்பியல்துறையில் ஆராய்ச்சியாளராகத் தொடர்ந்தார். அங்கே 1984 இல் இணைப்பேராசிரியர் ஆனார். இவர் 1990 இல் இருந்து சுலோவான் இலக்கவியல் வானளக்கை நோக்கீட்டகத்தைக் கட்டியமைத்தார் இவர்  பழுப்புக் குறுமீன்களையும் வெண் குறுமீன்களையும் உயர்வேக விண்மீன்களையும் கண்டுபிடித்து அவற்றின் பான்மைகளையும் வரையறுத்துக் கூறினார். இவரது அறிவியல் வாழ்க்கை பிரின்சுட்டன் பல்கலைக்கழகத்தில் வெற்றியோடு திகழ்ந்திட, இவர் 2014 இல் செந்தகைமைப் பேராசிரியர் ஆனார்.

கில்லியன் நேப் பரவலாகச் சான்று காட்டப்பட்ட வானியலாளர் ஆவார். இவர் அமெரிக்க வானியல் கழக உறுப்பினர் ஆவார். இவர் அரசு வானியல் கழக உறுப்பினரும் பன்னாட்டு வானியல் ஒன்றிய உறுப்பினரும் பன்னாட்டு வானொலி அறிவியல் ஒன்றிய உறுப்பினரும் ஆவார்.

சொந்த வாழ்க்கை 
இவர் வானியலாளரான ஜேம்சு குண்ணைத் திருமணம் செய்துக் கொண்டார்.

மேற்கோள்கள்

வாழும் நபர்கள்
அமெரிக்க வானியற்பியலாளர்கள்
பிரித்தானிய வானியற்பியலாளர்கள்
அமெரிக்க வானியலாளர்கள்
அமெரிக்க இயற்பியலாளர்கள்
பிரித்தானிய வானியலாளர்கள்
பிரித்தானிய இயற்பியலாளர்கள்
அமெரிக்கப் பெண் இயற்பியலாளர்கள்
பெண் வானியற்பியலாளர்கள்
பெண் வானியலாளர்கள்
பெண் இயற்பியலாளர்கள்
அமெரிக்கப் பெண் அறிவியலாளர்கள்
பிரித்தானியப் பெண் அறிவியலாளர்கள்
திருச்சிராப்பள்ளி ஒருங்கிணைந்த பேருந்து நிலையம்

பஞ்சப்பூர் ஒருங்கிணைந்த பேருந்து நிலையம்

திருச்சி மாநகராட்சிக்கு சொந்தமான இடம் திருச்சி - மதுரை தேசிய நெடுஞ்சாலையில் உள்ள பஞ்சப்பூர் பகுதியில் உள்ளது. அங்கு ஒருங்கிணைந்த பேருந்து அமைக்க திட்டமிடப்பட்டு இடங்களை சமன்படுத்தும் பணி கடந்த சில நாட்களாக நடைபெற்று வந்தது.

இங்கு ஒரே நேரத்தில் 350 பேருந்துகளை நிறுத்தி வைக்கும் வசதியுடன், ஆம்னி பேருந்து நிறுத்தம், டாக்ஸி ஸ்டாண்ட், உணவகங்கள் உள்ளிட்ட அடிப்படை வசதிகள் அமைய உள்ளன.

சென்னை கோயம்பேடு மார்க்கெட் போல இந்த ஒருங்கிணைந்த பேருந்து நிலையத்தை ஒட்டியே மொத்த மற்றும் சில்லரை காய்கறி மார்க்கெட்டும் அமைய உள்ளது. பஞ்சப்பூரில் ஒருங்கிணைந்த பேருந்து நிலையம் மற்றும் இதர உட்கட்டமைப்பு பணிகளுக்காக ரூபாய் 832 கோடி திட்ட மதிப்பீடு செய்யப்பட்டுள்ளது.

48 ஏக்கர் பரப்பளவில் ஒருங்கிணைந்த பேருந்து நிலையம் அமைக்க 140 கோடி, கனரக சரக்கு வாகனம் முனையம் அமைக்க ரூபாய் 76 கோடி, சாலைகள் மழைநீர் வடிகால் மற்றும் இதர உட்கட்டமைப்பு வசதிகள் ரூபாய் 75 கோடி பல்வகைப் பயன்பாடுகள் மற்றும் வசதிகளுக்கான மையம் அமைக்க 59 கோடி என ரூபாய் 350 கோடி ஒதுக்கீடு செய்யப்பட்டு அரசாணை வெளியிடப்பட்டுள்ளது.

இந்நிலையில் பஞ்சப்பூர் ஒருங்கிணைந்த பேருந்து நிலையம் அமைப்பதற்காக பல்வேறு தனியார் நிறுவனங்களிடமிருந்து மாதிரி வரைபடங்கள் மாநகராட்சிக்கு அனுப்பி வைக்கப்பட்டு இருந்தன அவற்றில் ஒரு வரைபடத்தை மாநகராட்சி நிர்வாகம் தேர்வு செய்துள்ளது.

மேற்கோள்கள்

திருச்சிராப்பள்ளி நகரம்
இரங்காநதி ஆறு

இரங்காநதி ஆறு (Ranganadi River) என்பது பனியோர் ஆறு என்றும் அழைக்கப்படுகிறது. இது இந்தியாவின் அசாம் மாநிலத்தில் உள்ள பிரம்மபுத்திரா நதியின் துணை ஆறு ஆகும். அருணாச்சலப் பிரதேசத்தின் இமயமலை அடிவாரத்தில் நிலம், மார்டா மற்றும் தபோ மலைத்தொடர்களிலிருந்து இந்த ஆறு உருவாகிறது. பின்னர் இரங்காநதி ஆறு அசாமின் இலக்கிம்பூர் மாவட்டத்தில் ஜோகிங் எனும் இடத்தில் நுழைகிறது. இலக்கிம்பூர் மாவட்டத்தில் 60 கி. மீ. தொலை பயணித்து சுபன்சிரி ஆற்றில் இலக்கிம்பூர் மாவட்டத்தில் போகோனிகாட்டில் கலக்கின்றது.

இரங்காநதி அணை 
இரங்காநதி அணை என்பது அருணாச்சலப் பிரதேசத்தின் கீழ் சுபன்சிரி மாவட்டத்தில் அமைந்துள்ள இரங்காநதி ஆற்றின் மீது கட்டப்பட்ட கான்கிரீட்-ஈர்ப்பு, தண்ணீரைத் திசை திருப்பும் அணையாகும்.

மேற்கோள்கள் 

 
அசாம் ஆறுகள்
அருணாச்சலப் பிரதேச ஆறுகள்
தனீல் மெத்வியேதெவ்

தனீல் செர்கேவிச் மெத்வியேதெவ் (Daniil Sergeyevich Medvedev; ; பிறப்பு: 11 பிப்ரவரி 1996) ஒரு உருசியத் தொழில்முறை டென்னிசு வீரர். டென்னிசு தொழில்முறை விளையாட்டுக்காரர்கள் சங்கத்தினால் (ATP) அறிவிக்கப்பட்ட சர்வதேச தரவரிசைப் பட்டியலில் 15 மார்ச் 2021 அன்று 2 வது இடத்தைப் பிடித்தார், இது  இவரது தொழில் வாழ்க்கையின் சிறந்த ஒற்றையர் தரவரிசையாகும். 2021 யுஎஸ் ஓபன் மற்றும் 2020 ஏடிபி பைனல்ஸ் உட்பட பதின்மூன்று ஏடிபி டூர் ஒற்றையர் பட்டங்களை வென்றுள்ளார். பிந்தைய வெற்றியின் மூலம், ஆண்டு இறுதி வாகையாளர் பட்டத்திற்கான  போட்டியில் உலகின் முதல் 3 தரவரிசை வீரர்களை தோற்கடித்த முதல் மற்றும் ஒரே வீரர் என்ற பெருமையைப் பெற்றார். 2019 US ஓபன் மற்றும் 2021 ஆத்திரேலிய ஓபனில் இரண்டாம் இடத்தைப் பிடித்தார்.

ஆரம்ப மற்றும் தனிப்பட்ட வாழ்க்கை 
டேனியல் செர்கேயவிச் மித்வதேவ் மாஸ்கோவில் செர்ஜி மித்வதேவ் மற்றும் ஓல்கா மித்வதேவா ஆகியோருக்கு மகனாகப் பிறந்தார். டேனியலின் தந்தை, ஒரு கணினி பொறியாளர், 1980 களின் நடுப்பகுதியிலிருந்து 2010 களின் முற்பகுதி வரை கட்டுமானப் பொருட்கள் விற்பனையில் தனது சொந்த வணிகத்தை உருவாக்கினார். இவருக்கு ஜூலியா மற்றும் எலெனா என்ற இரண்டு மூத்த சகோதரிகள் உள்ளனர். இவருக்கு 6 வயதாக இருந்தபோது, இவர் நீச்சல் பயிற்சி எடுத்துக்கொண்டிருந்த குளத்தில் குழு டென்னிசு பாடங்களுக்கான விளம்பரத்தை இவரது தாயார் கவனித்தார். இவரது தந்தையும் இவரைச் சேர்க்க ஊக்குவித்தார். மித்வதேவின் முதல் டென்னிசு பயிற்சியாளர் எகடெரினா க்ரியுச்கோவா ஆவார், இவர் தொழில்முறை டென்னிஸ் வீராங்கனையான வேரா சுவோனரேவாவின் முன்னாள் பயிற்சியாளர் ஆவார். விளையாட்டு தவிர டேனியலின் மற்ற குழந்தை பருவ நடவடிக்கைகள் கிளாவேசீன் மற்றும் கிதார் பாடங்களை உள்ளடக்கியது.

இளையோர் போட்டிகள் 
மித்வதேவ்  ஜூலை 2009 இல் தனது 13ஆம் வயதில் எசுத்தோனியாவில் நடந்த தரம்-4 இளையோர் போட்டியில் அறிமுகமானார் . டிசம்பர் 2010 இல், அவர் தனது மூன்றாவது போட்டியில் தகுதிப் போட்டியா தனது முதல் இளையோர் பட்டத்தை வென்றார்.

தொழில் வாழ்க்கை

2015–2016: ஆரம்பகால தொழில் வாழ்க்கை 
2015 கிரெம்ளின் கோப்பையில், இரட்டையர் பிரிவில் அஸ்லான் கரட்சேவ் உடன் இணைந்து, மித்வதேவ் அறிமுகமானார். இருவரும் முதல் சுற்றில் அலியாசந்டர் பியூரி  மற்றும் தெனிசு இசுத்தோமின் ஆகியோரைத் தோற்கடித்தனர், ஆனால் இரண்டாவது சுற்றில் ரது அல்போட்  மற்றும் ஃபிரன்திசெக் செர்மக்  ஆகியோரிடம் தோல்வி அடைந்தனர்.

விருதுகள் 

 தேசிய அளவில்

 உருசிய கோப்பை பரிந்துரைகள்:
 ஆண்டின் சிறந்த ஆண் டென்னிசு வீரர்: 2019, 2021;
 ஆண்டின் சிறந்த அணி: 2019, 2021. 
  "மெரிட்டட் மாஸ்டர் ஆஃப் ஸ்போர்ட்ஸ் ஆஃப் ரஷ்யா " பட்டம் (2019)

மேற்கோள்கள்

வெளி இணைப்புகள் 

 
 
 

1996 பிறப்புகள்
வாழும் நபர்கள்
உருசிய டென்னிசு வீரர்கள்
ஒலிம்பிக் போட்டியாளர்கள்
வி. கே. திவாகரன்

வி. கே. திவாகரன் (V. K.  Divakaran) என்பவர் நடிகரும்,வி. கே. சசிகலாவின் சகோதரரும் அண்ணா திராவிடர் கழகம் என்ற கட்சியின் நிறுவன தலைவரும்,பொதுச்செயலாளரும் ஆவார். 
சசிகலா சொத்துக்குவிப்பு வழக்கில் சசிகலா சிறைக்கு சென்றதால் ஓ. பன்னீர்செல்வம் ஓர் அணியிலும், இபிஎஸ் மற்றும் டி. டி. வி. தினகரன் ஒரு அணியில் இருந்தனர். 
பின்னர்  பழனிச்சாமியும், ஓ. பன்னீர் செல்வமும் பல்வேறு கட்ட பேச்சு வார்த்தைகளுக்கு பின் இணைந்தனர். இதனால் இவரின் மருமகன் டி. டி. வி. தினகரன், அம்மா மக்கள் முன்னேற்றக் கழகம் என்ற பெயரில் புதிய கட்சியைத் தொடங்கினார்.

இதனால் டி. டி. வி. தினகரனுக்கும், மாமா திவாகரனுக்கும் இடையே கருத்து வேறுபாடு ஏற்பட்டது. இதனால் 'அம்மா அணி' என்ற பெயரில் திவாகரன் புதிய அமைப்பு ஒன்றைத் தொடங்கினார். பின்னர் அதை கட்சியாக மாற்றினார்.இவருக்கு ஜெய் ஆனந்த் என்ற மகன் உள்ளார்.1991ல் அதர்மம் என்ற பெயரில் முரளி நடித்த திரைப்படத்தில் இன்ஸ்பெக்டர் வேடம் ஏற்று நடித்தார் திவாகரன். இந்நிலையில் சசிகலா அதிமுக பொதுச்செயலாளர் என்று குறிப்பிட்டு வெளியான அறிக்கையில், “சின்னம்மா தலைமையில் அதிமுகவோடு, அண்ணா திராவிடர் கழகத்தை இணைக்கும் விழா தஞ்சாவூரில் வருகிற 2022 ஜூலை 12ஆம் தேதி காலை 11 மணியளவில் தமிழரசி திருமண மண்டபத்தில் நடைபெறும்” என தெரிவிக்கப்பட்டுள்ளது.

மேற்கோள்கள் 

திருவாரூர் மாவட்ட நபர்கள்
வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
அ. பண்ணாரி

அ. பண்ணாரி (A Bannari) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் ஈரோடு மாவட்டம் பவானிசாகரைச் சார்ந்தவர். சிதம்பரம் அண்ணாமலைப் பல்கலைக்கழகத்தில் இளங்கலை தமிழில் பட்டம் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தின் உறுப்பினரான பண்ணாரி, மே 2021-ல் நடைபெற்ற தமிழ்நாடு சட்டமன்றப் பொதுத்தேர்தலில் பவானிசாகர் தொகுதியில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

மேற்கோள்கள் 

வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
ஈரோடு மாவட்ட நபர்கள்
இலித்தியம் செலீனைடு

இலித்தியம் செலீனைடு (Lithium selenide) என்பது Li2Se என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செலீனியமும் இலித்தியமும் சேர்ந்து இந்த உப்பு உருவாகிறது. மற்ற செலீனைடுகள் போன்ற அதே படிகக் கட்டமைப்பையே இலித்தியம் செலீனைடும் பெற்றுள்ளது. எதிர்-புளோரைட்டு வகை கனசதுரக் கட்டமைப்பும்  என்ற இடக்குழுவும் ஒவ்வொன்றும் நான்கு அலகுகள் கொண்ட அலகு கூடுகளும் இலித்தியம் செலீனைடில் உள்ளன.

மேற்கோள்கள் 

இலித்தியம் சேர்மங்கள்
செலீனைடுகள்
புளோரைட்டு படிகக் கட்டமைப்பு
இலித்தியம் தெலூரைடு

இலித்தியம் தெலூரைடு (Lithium telluride) என்பது Li2Te என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தெலூரியமும் இலித்தியமும் சேர்ந்து இந்த உப்பு உருவாகிறது. திண்ம கட்டத்தின் இடைநிலையில் உள்ள இலித்தியம் - தெலூரியம் திட்டத்தில் காணப்படும் இரண்டு உப்புகளுள் இதுவும் ஒன்றாகும். மற்றொன்று LiTe3.

தயாரிப்பு 
உயர் வெப்ப நிலைகளில் பொருள்களைச் சூடாக்க உதவும் பெரிலியம் ஆக்சைடு கொள்கலத்தில் இலித்தியம், தெலூரியம் உப்புகளை இட்டு 950 பாகை செல்சியசு வெப்பநிலைக்கு சூடுபடுத்தினால் இலித்தியம் தெலூரைடு உருவாகிறது.

மேற்கோள்கள் 

இலித்தியம் சேர்மங்கள்
தெலூரைடுகள்
புளோரைட்டு படிகக் கட்டமைப்பு
பொ. அர்ச்சுனன்

பொ. அர்ச்சுனன் (P. Arjunan) என்பவர் இந்திய அரசியல்வாதி மற்றும் தமிழ்நாடு சட்டமன்ற உறுப்பினர் ஆவார். இவர் விழுப்புரம் மாவட்டம் திண்டிவனத்தைச் சார்ந்தவர். அனைத்திந்திய அண்ணா திராவிட முன்னேற்றக் கழகத்தின் உறுப்பினரான அர்ச்சுனன், மே 2021-ல் தமிழ்நாடு சட்டமன்றத்திற்கு நடைபெற்ற பொதுத்தேர்தலில் திண்டிவனம் சட்டமன்றத் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள் 

16 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
தமிழ்நாட்டினர்
வாழும் நபர்கள்
கோ. செந்தில் குமார்

கோ. செந்தில் குமார் (G. Sendhil Kumar) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருப்பத்தூர் மாவட்டம் வாணியம்பாடியினைச் சார்ந்தவர். ஒப்பந்தக்காரராக உள்ள செந்தில் குமார் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். இவர் மே 2021-ல் தமிழ்நாடு சட்டமன்றத்திற்கு நடைபெற்ற பொதுத்தேர்தலில் வாணியம்பாடி தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

மேற்கோள்கள் 

வாழும் நபர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
சாராபினா நான்சி

சாராபினா நான்சி (Sarafina Nance) ஓர் அறிவியலாளரும் அறிவியல் பரப்புரையாளரும் ஆவார். இவர் பெர்க்கேலியில் உள்ள கலிபோர்னியா பல்கலைக்கழகத்தில் வானியற்பியலாளராக உள்ளார். இவர் அண்டவியலிலும் மீ விண்மீன் வெடிப்பிலும் சிறப்புத் தகைமை பெற்றுவருகிறார். இவர் சமூக ஊடகப் பயன்பாட்டாளர். இவர் அதில் வானியற்பியலாளருடன் பேசி செயல் முனைப்பு ஊட்டுகிறார். இவர் பெண்களின் நலவாழ்வு, அறிவியல், தொழில்நுட்பம், பொறியியல், கணிதவியல் முன்னேற்றம் ஆகியவற்றுக்காகவும் போராடுகிறார்.

இளமையும் கல்வியும் 
நான்சி டெக்சாசில் உள்ள ஆசுட்டினில் வளர்ந்தார்ரிஅருக்கு இளமையிலேயே சூரியக் குடும்பத்தின் பேரில் பற்றுதல் ஏற்பட்டுள்ளது. எனவே இவர் பள்ளியில் இருந்து திரும்பும்போது வானொலியில்  அன்றைய விண்மீன்  நிகழ்ச்சியைக் கேட்டுக் கொண்டே வருவார்..  இவரது புனித சுட்டீவன் பிசுகோபல் உயர்நிலைப் பள்ளி இயற்பியல் ஆசிரியரான பிராங்கு மிக்கன் தன் விண்வெளி அறிவியலை விரும்ப வைத்தார் என இவர் கூறுகிறார்.

தேர்ந்தெடுத்த வெளியீடுகள்

மேற்கோள்கள்

வெளி இணைப்புகள் 

 
 Sarafina Nance at University of California, Berkeley, Department of Astronomy
 
Constellations - Here’s Why Zodiac Constellations Are Still Used in Astronomy

வாழும் நபர்கள்
அமெரிக்க வானியற்பியலாளர்கள்
அமெரிக்கப் பெண் வானியலாளர்கள்
அமெரிக்கப் பெண் இயற்பியலாளர்கள்
பெண் வானியற்பியலாளர்கள்
அமெரிக்கப் பெண் அறிவியலாளர்கள்
அமெரிக்கப் பெண் அண்டவியலாளர்கள்
கார்மெல்லி இராபர்ட்

கார்மெல்லி இராபர்ட் (Carmelle Robert) (பிறப்பு: 1962) ஒரு கியூபெக் வானியற்பியலாளரும் விண்மீன் வெடிப்பு ஆராய்ச்சியாளரும் ஆவார். இவர் கனடா நாட்டு கியூபெக் நகரில் உள்ள இலவால் பல்கலைக்கழகத்தில் இயற்பியல், ஒளியியல், இயற்பொறியியல் துறையின் பேராசிரியராக உள்ளார்.

வாழ்க்கை

தகைமைகள் 
 உல்  வானியற்பியல் ஆராய்ச்சிக் குழு (GRAUL), உறுப்பினர்
 கியூபெக் வானியற்பியல் ஆர்ராய்ச்சி மையம் (CRAQ), இணை இயக்குநர், உறுப்பினர்
 கனடிய வானியல் கழகம் (CASCA), உறுப்பினர்
 பன்னாட்டு விண்வெளி பல்கலைக்கழக கனடிய அறக்கட்டளை(CFISU), உறுப்பினர், இயக்குநர் வாரியம்

தேர்ந்தெடுத்த வெளியீடுகள் 
இராபர்ட் இருமொழிகளில் 13 ஆய்வுகளுக்கான 23 வெளியீடுகளை 2020 வரை வெளியிட்டுள்ளார். 
 Leitherer, C., Schaerer, D., Goldader, J. D., Delgado, R. M. G., Robert, C., Kune, D. F., ... & Heckman, T. M. (1999). Starburst99: synthesis models for galaxies with active star formation. The Astrophysical Journal Supplement Series, 123(1), 3.
 Heckman, T. M., Robert, C., Leitherer, C., Garnett, D. R., & van der Rydt, F. (1998). The ultraviolet spectroscopic properties of local starbursts: implications at high redshift. The Astrophysical Journal, 503(2), 646.
 Drissen, Laurent; Roy, Jean-René; Robert, Carmelle (1997). A New Luminous Blue Variable in the Giant Extragalactic H II Region NGC 2363. The Astrophysical Journal. 474: L35. Bibcode:1997 ApJ...474L..35D. doi:10.1086/310417.
 Leitherer, C., Robert, C., & Heckman, T. M. (1995). Atlas of Synthetic Ultraviolet Spectra of Massive Star Populations. The Astrophysical Journal Supplement Series, 99, 173.
 Moffat, A. F., & Robert, C. (1994). Clumping and mass loss in hot star winds. The Astrophysical Journal, 421, 310-313.
 Robert, C., Leitherer, C., & Heckman, T. M. (1993). Synthetic UV Lines of Si IV, C IV, and He II from a Population of Massive Stars in Starburst Galaxies. The Astrophysical Journal, 418, 749.
 Robert, C., Moffat, A. F., Drissen, L., Lamontagne, R., Seggewiss, W., Niemela, V. S., ... & Tapia, S. (1992). Photometry, polarimetry, spectroscopy, and spectropolarimetry of the enigmatic Wolf-Rayet star EZ Canis Majoris. The Astrophysical Journal, 397, 277-303.
 Leitherer, C., Robert, C., & Drissen, L. (1992). Deposition of mass, momentum, and energy by massive stars into the interstellar medium. The Astrophysical Journal, 401, 596-617.
 Drissen, L., Robert, C., & Moffat, A. F. (1992). Polarization variability among Wolf-Rayet stars. VII-The single stars WR 14, WR 25, and WR 69. The Astrophysical Journal, 386, 288-292.
 Leitherer, C., & Robert, C. (1991). Observations of stellar winds from hot stars at 1.3 millimeters. The Astrophysical Journal, 377, 629-638.

மேற்கோள்கள் 

1962 பிறப்புகள்
வாழும் நபர்கள்
கனடிய வானியற்பியலாளர்கள்
கனடிய வானியலாளர்கள்
கனடிய இயற்பியலாளர்கள்
பெண் வானியலாளர்கள்
பெண் இயற்பியலாளர்கள்
பெண் வானியற்பியலாளர்கள்
கனடியப் பெண் அறிவியலாளர்கள்
ஆர். கந்தசுவாமி

ஆர். கந்தசுவாமி (R. Kandaswami)(பிறப்பு சூலை, 1904) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். இவர் 1957 தேர்தலில் திருச்செங்கோடு தொகுதியிலிருந்து இந்தியத் தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்தத் தேர்தலில் வெற்றி பெற்ற இருவரில் இவரும் ஒருவர்; மற்றொருவர், இதே கட்சியைச் சேர்ந்த டி.எம்.காளியண்ணன் ஆவார்.

மேற்கோள்கள் 

 

1904 பிறப்புகள்
சேலம் மாவட்ட நபர்கள்
2 ஆவது தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
ச. சேகர்

ச. சேகர் (Sekar S) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். நாமக்கல் மாவட்டம் பரமத்தி வேலூரைச் சார்ந்த இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். தமிழ்நாடு சட்டமன்றத்திற்கு மே 2021-ல் நடைபெற்ற சட்டமன்றத் தேர்தலில் பரமத்தி-வேலூர் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
16 ஆவது தமிழ்நாடு சட்டமன்ற உறுப்பினர்கள்
புதிய வானம் (இதழ்)

புதிய வானம் என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், கன்னியாகுமரி மாவட்டத்தில் இருந்து வெளிவந்த முற்போக்கு இதழ் ஆகும்.

வரலாறு 
புதிய வானம் இதழ் 1975 செப்டம்பர் மாதம் தோன்றியது. இந்த இதழானது தமிழ்நாடு கலை இலக்கியப் பெருமன்றத்தின் குமரி மாவட்டக் கிளை தயாரித்து வெளியிட்ட முற்போக்கு இலக்கிய இதழ் ஆகும். இதன் பொறுப்பாசிரியராக அ. இராஜேந்திரனும், ஆசிரியராக செந்திலும் ஆசிரியக் குழுவில் பொன்னீலன், ஜெகன், தாமரை நடராசன், க. பிரம்மநாயகம், அருண் பாஸ்கர் ஆகியோர் இருந்தனர். இந்த இதழில் குமரி மாவட்டத்தில் உள்ள எழுத்தார்வம் கொண்ட இளைஞர்களும் பல முற்போக்குப் பத்திரிகைகளில் எழுதி வந்த பலரும்  கவிதைகள், கதைகள் எழுதினார்கள். இந்த இதழில் கவிதைகளே அதிகம் இடம் பெற்றன. சமுதாயப் பார்வையோடு கதைகள், கவிதைகள் எழுதவேண்டும் என்ற முற்போக்கு இலக்கிய உணர்வை அது இளைஞர்களிடம் தூண்டி விட்டது. புதிது புதிதாகப் பலர் எழுதலானார்கள்.

திறணாய்விலும் புதிய் வானம் அக்கறை காட்டியது. அவ்வப்போது சில புத்தகங்களுக்கு ஆய்வுரை எழுதியது. கவிமணியின் கையறு நிலைப் பாடல்கள் என்ற ஒப்பியல் திறனாய்வுக் கட்டுரையைத் தொடர்ந்து வெளியிட்டது. நாட்டுப் பாடல்களைத் தொகுத்து இதழ் தோறும் வெளியிட்டு வந்தது.

1975 செப்டம்பர் மாதம் தோன்றிய இதன் 1977 சனவரி இதழை (14) ஜீவா மலர் ஆகவும், அக்டோபர் இதழை (16) பாரதி மலராகவும் வெளியிட்டது. இடையில் ஏற்பட்ட தேக்கம் 16ஆம் இதழுக்குப் பிறகு நீண்ட காலம் கழித்து அதாவது மூன்று வருடங்கள் கழிந்து. மீண்டும் 1980 அக்டோபரில் 17ஆம் இதழ் வெளியானது. அதில் இனி இருமாத இதழாக வெளியாகும் என்று அறிவிப்பு வெளியானது.  என்றாலும் இது நீண்டகாலம் வெளியாகவில்லை.

குறிப்புகள் 

தமிழ்நாட்டுத் தமிழ் இதழ்கள்
சிற்றிதழ்கள்
1970 களில் வெளிவந்த தமிழ் இதழ்கள்
கருப்பு பிகா

கருப்பு பிகா அல்லது வெள்ளி பிகா (Ochotona nigritia) என்பது ஓகோடோனிடே குடும்பத்தில் உள்ள பாலூட்டி இனமாகும். இது 2000 ஆண்டில் சீனாவின் யுன்னான் மாகாணத்தில் முதன்முதலாக கண்டறியப்பட்டது.  இதன் நான்கு மாதிரிகள் மட்டுமே அறியப்பட்டுள்ளது.

உடல் முழுவதும் கருநிற முடிகள் கொண்ட இவை முயலினத்தைச் சேர்ந்தவை. அளவில் சிறியனவான இந்த பிகாக்களை எலி முயல் என்றும் அழைக்கின்றனர்.

இயற்கைக்கான உலகளவிய நிதியத்தைச் (டபிள்யூ.டபிள்யூ.எப்) சேர்ந்த இந்திய ஆராய்ச்சியாளர்கள் 2011 இல்  இந்தியாவின் , அருணாச்சலப் பிரதேசத்தின், மேற்கு காமெங் மாவட்ட மலைப்பகுதிகளில் 13,000 அடி உயரத்தில் இரண்டு கருப்பு பிகாக்களை பதிவு செய்தனர்.

இது மிக அரிதாகவே காணப்படுகிறது. நடு சீனாவில் உள்ள ஆறு பிகா இனங்களில் ஒன்றான இது அகணிய உயிரியாகும். இதன் உண்மையாண எண்ணிக்கை குறித்த கணக்கெடுப்புகள் ஏதும் இல்லை.

குறிப்புகள்

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
நா. புகழேந்தி

நா. புகழேந்தி (N. Pugazhenthi, இறப்பு: 6 ஏப்ரல் 2024) என்பவர் ஓர் இந்திய அரசியல்வாதியாகவும் தமிழ்நாடு சட்டமன்ற உறுப்பினரும் ஆவார். விழுப்புரம் மாவட்டம் சங்கராபுரம், அத்தியூர் திருவாதித்தினைச் சார்ந்த புகழேந்தி உளுந்தூர்பேட்டை அரசுப் பள்ளியில் பள்ளிக் கல்வியினைக் கற்றுள்ளார். திராவிட முன்னேற்றக் கழகத்தினைச் சார்ந்த புகழேந்தி விக்கிரவாண்டி சட்டமன்ற தொகுதியில் 2019ஆம் ஆண்டு நடைபெற்ற இடைத்தேர்தலில் தோல்வியுற்றார். பின்னர் 2021ஆம் ஆண்டு மே மாதம் நடைபெற்ற தேர்தலில் சட்டமன்ற உறுப்பினராகத் தேர்ந்தெடுக்கப்பட்டார். புகழேந்தி விழுப்புரம் மத்திய மாவட்ட, திமுக மாவட்டச் செயலாளராகவும் உள்ளார்.

தேர்தல்களில் போட்டி

குடும்பம்
புகழேந்தியின் மனைவி கிருஷ்ணம்மாள் ஆவார். இந்த இணையருக்கு செல்வகுமார் என்ற மகனும். செல்வி, சாந்தி, சுமதி என்ற மகள்களும் உள்ளனர்.

இறப்பு
71 வயதான புகழேந்தி உடல்நலக் குறைவால் 6 ஏப்ரல் 2024 அன்று காலமானர்.

மேற்கோள்கள் 

விழுப்புரம் மாவட்ட நபர்கள்
16 ஆவது தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக சட்டமன்ற உறுப்பினர்கள்
2024 இறப்புகள்